चूँकि चेतन-आत्मा से जीव उत्पन्न होता है और पुनः जीव से यह अक्षय-बिन्दु उत्पन्न होता है। अतः इसकी श्रंखला चेतना और विचार से युक्त होती है। इसलिए इसमें भी चेतना और विचार से सहायता रूप कार्यकारी क्षमता मिलती रहती है, जिसके कारण यह स्वतः ही क्रियाशील आभासित होता रहता है परन्तु चेतनाहीन शक्ति ध्वनि और प्रकाश (Sound and Light) रूप में परिवर्तित होती रहती है और पुनः ध्वनि और प्रकाश की ही संयुक्त क्रिया से इलेक्ट्रान उत्पन्न होता रहता है। चूँकि इसकी श्रंखला चेतनाहीन शक्ति और विचार हीन ध्वनि और प्रकाश से रहती है, इसलिए यह स्वतः क्रियाशीलता से हीन रहता है। हालाँकि यह गतिशील होता है फिर भी वैचारिक क्रियाओं से हीन होता है।